|  |  |
| --- | --- |
| Կազմվեց 19.09.2025 թ-ին 13 թերթից  Հաստատված՝  Հայաստանի Հանրապետության  Արմավիրի մարզի Մեծամոր համայնքի ավագանու 2025 թվականի սեպտեմբերի 19-ի թիվ 13–րդ նիստի N 151-Ա որոշմամբ։  Մեծամոր համայնքի ղեկավար՝  Էդգար Հովհաննիսյան  -------------------------------------------- | Տպագրված է ընդամենը 2 օրինակից  Օրինակ \_\_\_\_\_  Գրանցված է՝  Հայաստան Հանրապետության Արդարադատության նախարարության աշխատակազմի իրավաբանական անձանց պետական ռեգիստրի կողմից՝ \_\_\_\_\_\_\_\_\_\_\_  գրանցման համար \_\_\_\_\_\_\_\_\_\_\_\_\_\_\_\_\_\_\_\_\_  վկայական \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ՀՎՀՀ՝ 04441627  \_\_\_\_\_\_\_\_\_\_\_\_\_\_\_\_\_\_\_\_\_գրանցված կանոնադրության  Թիվ \_\_\_\_\_\_\_փոփոխությունը գրանցված է  Հայաստանի Հանրապետության  Արդարադատության նախարարության աշխատակազմի իրավաբանական անձանց պետական ռեգիստրի կողմից, աշխատակից՝  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  «--------------»--------------------------------20 թ. |

**ԿԱՆՈՆԱԴՐՈՒԹՅՈՒՆ**

**(ՆՈՐ ԽՄԲԱԳՐՈՒԹՅՈՒՆ)**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ «ՄԵԾԱՄՈՐ ՀԱՄԱՅՆՔԻ ՄՇԱԿՈՒՅԹԻ ՏՈՒՆ ԵՎ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**Հավելված**

Հայաստանի Հանրապետության

Արմավիրի մարզի Մեծամոր համայնքի

ավագանու 2022 թվականի փետրվարի 21-ի

N 050-Ա որոշման

**Հավելված**

Հայաստանի Հանրապետության

Արմավիրի մարզի Մեծամոր համայնքի

ավագանու 2025 թվականի սեպտեմբերի 19-ի

N 051-Ա որոշման

1. **ԸՆԴՀԱՆՈՒՐ ԴՐՈՒՅԹՆԵՐ**

1.1 «Հայաստանի Հանրապետության Արմավիրի մարզի Մեծամոր համայնքի մշակույթի տուն և գրադարան» համայնքային ոչ առևտրային կազմակերպությունը (այսուհետ՝ կազմակերպություն), շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է որը ստեղծվել է մշակութային գործունեություն իրականացնելու նպատակով:

1.2. Կազմակերպության գործունեությունը կարգավորվում է Հայաստանի Հանրապետության քաղաքացիական օրենսգրքով, <<Պետական ոչ առևտրային կազմակերպությունների մասին>> Հայաստանի Հանրապետության օրենքով, Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրերով և սույն կանոնադրությամբ:

1.3. Կազմակերպությունը օգտագործման իրավունքով ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր, կամ պատասխանող:

1.4. Կազմակերպությունն այլ կազմակերպության հիմնադիր, կամ մասնակից կարող է հանդիսանալ միայն հիմնադրի որոշմամբ:

1.5. Կազմակերպությունն ունի Հայաստանի Հանրապետության զինանշանի պատկերով և իր անվամբ կլոր կնիք ու դրոշմակնիք, ձևաթղթեր, ինչպես նաև խորհրդանիշ:

1.6. Կազմակերպությունն ունի հաշվեկշիռ, հաշվարկային հաշիվ բանկերում՝ Հայաստանի Հանրապետության արժույթով և արտարժույթով։

1.7. Կազմակերպությունն իր պարտականությունների համար պատասխանատու է իրեն պատկանող գույքով:  
Հիմնադիրը պատասխանատվություն չի կրում կազմակերպության պարտավորությունների, իսկ կազմակերպությունը հիմնադրի պարտավորությունների համար:

Հիմնադիրը պատասխանատվություն է կրում մինչև կազմակերպության պետական գրանցումը ծագած կազմակերպության գործունեության հետ կապված պարտավորությունների համար:

1.8. Կազմակերպության անվանումն է՝

1) հայերեն լրիվ` «Հայաստանի Հանրապետության Արմավիրի մարզի Մեծամոր համայնքի մշակույթի տուն և գրադարան>> համայնքային ոչ առևտրային կազմակերպություն

2) հայերեն կրճատ` «Մեծամոր համայնքի մշակույթի տուն և գրադարան» ՀՈԱԿ,

3) ռուսերեն լրիվ` «Дом культуры и библиотек Мецаморской общины Армавирской области Республики Армения» общинная некоммерческая организация

4) ռուսերեն կրճատ` «Дом культуры и общины Мецамор » ОНО

1.9. Կազմակերպության գտնվելու վայրն է՝ Հայաստանի Հանրապետություն, Արմավիրի մարզ, Մեծամոր համայնք, ք․Մեծամոր, 1–ին թղմ., 1/25 ակումբ:

1. **ՄՇԱԿՈՒՅԹԻ ՏԱՆ ԽՆԴԻՐՆԵՐԸ ԵՎ ԳՈՐԾՈՒՆԵՈՒԹՅԱՆ ԲՆԱԳԱՎԱՌՆԵՐԸ**

2.1 Մշակույթի տունը իր աշխատանքում ղեկավարվում է ազգի հոգևոր բնագավառում դարավոր ավանդույթների վերակենդանացման սևեռուն գաղափարով և յուրաքանչյուր նոր խոսք մշակույթի ասպարեզում ազգային մշակույթի ժառանգությունից բխեցնելու և ժառանգվածի մեջ տեղավորվելու սկզբունքով:

2.2 Մշակույթի զարգացման նպատակով մշակույթի տունը՝

ա) մշակում և հիմնադրին է ներկայացնում Մեծամոր համայնքի մշակութային զարգացման տարեկան և եռամսյա ծրագրեր.

բ) մասնակցում է ՀՀ տոների և հիշատակի օրերի հետ կապված միջոցառումների կազմակերպմանը, կազմակերպում է համայնքային նշանակության հոգևոր-մշակութային և այլ միջոցառումներ.

գ)նպաստում է մանկական և երիտասարդական գեղարվեստական նոր խմբերի ստեղծմանն ու գործունեությանը.

դ) ապահովում է գործող գեղարվեստական, ազգագրական, դասական և ժամանակակից երաժշտական համույթների, խմբերի, անհատ արվեստագետների (նկարիչներ, գրողներ, քանդակագործներ, երաժիշտներ և այլն) մասնակցությունն ու հանրապետական, միջազգային փառատոններին, ցուցահանդեսներին, մրցույթներին և այլ մշակութային միջոցառումներին.

ե) ապահովում է օբյեկտի նորոգումը, գույքի, սարքավորումների, տեխնիկական միջոցների պահպանումը և անխափան գործունեությունը, հիմնական և շրջանառու ֆոնդերի արդյունավետ օգտագործումը.

զ) աջակցում է ազգային մոռացված արհեստների, արվեստների, ժողովրդական ստեղծագործության և գեղարվեստական ինքնագործունեության զարգացմանը.

է) աջակցում է քաղաքի տարածքում գտնվող պատմամշակութային հուշարձանների պահպանմանը, կազմում և հիմնադրի հաստատմանն է ներկայացնում մշակույթի տան հիմնական և ընթացիկ նորոգման, բաերկարգման, գույքի, սարքավորումների, ցուցանմուշների ձեռքբերման տարեկան և հեռանկարային ծրագրեր.

թ) համագործակցում է Մեծամորի համայնքապետարանի բաժինների և համայնքային հիմնարկների, ձեռնարկությունների հետ:

2.3. Մշակույթի տունը հիմնադրի կարգադրությամբ իրականացնում է ՀՀ օրենքով հիմնադրին վերապահված լիազորությունների իրականացումը մշակույթի բնագավառում, հաշվետու է նրան;

2.4. Հիմնադրի կարգադրությամբ կազմակերպությունը կարող է իրականացնել նաև այլ լիազորություններ, լուծել օրենքին և իր կանոնադրությանը չհակասող այլ հարցեր ու խնդիրներ:

**III.ԳՐԱԴԱՐԱՆԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

10. Հաստատության գործունեության առարկան և նպատակներն են՝ ազգային, արտասահմանյան տպագիր արտադրանքի հավաքածուի պահպանումը, համարլումը, մշակումը, գրադարանային տեղեկատվական մասնագիտական սպասարկման կազմակերպումը, գրադարանների զարգացման գիտական և մեթոդական աջակցության ապահովումը:

11. Կազմակեպությունն իր գործունեության նպատակներին համապատասխան՝

ա) ձևավորում և օգտվողներին տրամադրում ազգային, արտասահմանյան տպագիր արտադրանքի հավաքածուն՝ առանց սահմանափակումների նրանց պահանջարկներին համապատասխան,

բ) իրականացնում է գրադարանային, տեղեկատվական-մասնագիտական աշխատանք, գրադարանից օգտվողներին տրամադրում անհրաժեշտ տեղեկատվություն,

գ) ընթերցողներին մատուցում է գրադարանային տարբեր բնույթի ծառայություններ,

դ) իրականացնում է տպագիր արտադրանքի հավաքածուի համալրում՝ ձեռքբերումների, նվիրաբերումների, գնման, փոխանակումների միջոցով, ինչպես նաև Հայաստանի Հանրապետության տարածքում հրատարակված՝ ՀՀ օրենսդրությամբ սահմանված կարգով ստացված գրականության պարտադիր օրինակներով,

ե) ձևավորում է տպագիր արտադրանքի փոխանակման հավաքածու,

զ) հաշվառում, մշակում, համակարգում է մուտքագրվող նյութերը և գրանցում դրանց վերաբերյալ տեղեկությունը թղթային և յալ նոյւական կրիչների տվյալների շտեմարաններում,

է) իրականացնում է տպագիր արտադրանքի հավաքածուի ամբողջականությունն ու անվթարությունն ապահովող պահպանության համալիր միջոցառումներ(խնամք, վերականգնում, կազմում և այլն),

ը) ինքնուրույն է սահմանում գրադարանից օգտվելու կարգը, օգտվողների կողմից պատճառված վնասի փոխհատուցման ձևերն ու չափերը,

թ) ինքնուրույն է որոշում համալրվող գրականության տեսականին,

ժ) ինքնուրույն է մշակում հիմնական գործունեության ընթացիկ և զարգացման հեռանկարային ծրագրերը,

ժա) հիմնադրի հետ համաձայնեցնելով՝ իրականացնում է հավաքածուից օգտագործման համար ոչ պիտանի տպագիր արտադրանքի դուրսգրումը՝ բացառությամբ պատմամշակութային արժեքների,

ժբ) ձևավորում է իր տնտեսական զարգացման ծրագիրը, որոշում ծառաությունների մատուցման կարգը, եթե Հայաստանի Հանրապետության օրենսդրությամբ այլ բան սահմանված չէ ,

ժգ) ապահովում է կազմակերպությանն ամրացված շենքերի ու շինությունների պահպանությանն ու օգտագործմանն անհրաժեշտ պայմանակարգը (ռեժիմը), իրականացնում հակահրդեհային անվտանգության միջոցառումներ,

ժդ) համագործակցում է ՀՀ և արտերկրների գրադարանային գործի, մատենագիտական, տեղեկատվական կազմակերպությունների հետ՝ տեսական և գիտագործնական խնդիրների, մշակութային, կրթադաստիարակչական ծրագրերի մշակման և իրականացման նպատակով:

12. Կազմակերպությունը հիմնադրի թույտվությամբ և հանձնարարությամբ կարող է իրականացնել ձեռնարկատիրական գործունեության.

13. Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար: Կազմակերպության շահույթի օգտագործման կարգը սահմանում է հիմնադիրը:

14. Կազմակերպությունը հարկերը, տուրքերը և պարտադիր այլ վճարները վճարում է շահույթ ստանալու նպատակ չհետապնդող կազմակերպությունների համար նախատեսված կարգով ու չափով:

**IV.ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅՈՒՆԸ**

3.1. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված ու ձեռք բերված գույքից:

Կազմակերպության գույքի ձևավորման աղբյուր կարող են հանդիսանալ նաև Հայաստանի Հանրապետության և օտարերկրյա պետությունների իրավաբանական և ֆիզիկական անձանց կատարած ներդրումները, այդ թվում բարեգործական հովանավորչական, նպատակային նվիրատվություններն ու հատկացումները:

3.2. Կազմակերպությունն իրավունք ունի օրենքին, հիմնադրի որոշումներին և (կամ) սույն կանոնադրությանը համապատասխան՝ իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

3.3. Կազմակերպության սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ կազմակերպության լուծարումից հետո մնացած գույքը:

3.4. Կազմակերպության սեփականության պահպանման հոգսը կրում է կազմակերպությունը:

3.5 Կազմակերպության սեփականության վրա կարող է բռնագանձում տարածվել միայն դատական կարգով:

3.6. Կազմակերպության ֆինանսական հաշվետվությունների արժանահատությունը ենթակա է վերստուգման (աուդիտի);

**V.ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ ԳՈՒՅՔԸ**

4.1. Հիմնադրի որոշմամբ կազմակերպությանն անժամկետ ու անհատույց օգտագործման իրավունքով ամրացվում է ցանկացած գույք:

4.2. Հիմնադիրն իրավունք ունի հետ վերցնելու իր կողմից կազմակերպությանն ամրացված գույքը:

4.3. Կազմակերպությունն իրավունք չունի ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

4.4 Կազմակերպությունն իրավունք ունի իրեն ամրացված գույքը հանձնել վարձակալության, եթե դա արգելված չէ հիմնադրի որոշմամբ: Ամրացված գույքի օգտագործման արդյունքում ստացված եկամուտները կազմակերպության սեփականությունն են:

4.5 Հիմնադրի կողմից կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ կազմակերպության օգտագործման իրավունքը ծագում է դրանց նկատմամբ իրավունքի պետական գրանման պահից:

4.6. Կազմակերպությունն իրավունք չունի օտարել, գրավ դնել, հանձնել վարձակալության ամրացված գրադարանային հավաքածուն և պատմամշակութային արժեքները:

4.7 Հիմնադիրն իրավունք ունի ստուգելու կազմակերպությանը հանձնված նյութական արժեքների առկայությունը և ամբողջականությունը:

**VI. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

5.1**.** Կազմակերպության կառավարումն իրականացնում են հիմնադիրը, և գործադիր մարմինը՝ տնօրենը:

5.2. Կազմակերպության ընդհանուր կառավարումն իրականացվում է հիմնադրի կողմից:

5.3..Հիմնադիրը

ա) ապահովում է կազմակերպության բնականոն գործունեությունը և պատասխանատվություն է կրում դրա չկատարման կամ ոչ պատշաճ իրականացման համար.

բ) սույն կանոնադրությամբ սահմանված կարգով պաշտոնի է նշանակում և պաշտոնից ազատում է կազմակերպության տնօրենին,

գ) հաստատում է կազմակերպության տարեկան ծախսերի նախահաշիվը.

դ) իրականացնում է կազմակերպության գործունեության վերահսկողությունը.

ե) կասեցնում է կամ ուժը կորցրած է ճանաչում կազմակերպության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

զ) լսում է կազմակերպության գործունեության մասին հաշվետվություններ, քննում է դրա գործունեության վերստուգման արդյունքները.

է) հաստատում է կազմակերպությանը սեփականության իրավունքով հանձնվող և (կամ ) ամրացվող համայնքին պատկանող գույքի կազմը.

ը) վերահսկողություն է իրականացնում կազմակերպությանն ամրացված համայնքային սեփականության օգտագործման և պահպանության նկատմամբ.

թ) վերահսկողություն է իրականացնում կազմակերպության սեփականության պահպանության նկատմամբ, իսկ օրենքով կամ սույն կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար.

ժ) հաստատում է հաստատության տարեկան հաշվետվությունները և տարեկան հաշվեկշիռը.

ժա) հաստատում է կազմակերպության հաստիքացուցակը և ֆինանսական արտադրական գործուենության ծրագիրը.

Ժբ) որոշում է ընդունում կազմակերպության ֆինանսական միջոցների օգտագործման վերաբերյալ.

5.4.. Կազմակերպության ընթացիկ գործունեության ղեկավարումն իրականացնում է տնօրենը, որին նշանակում և ազատում է հիմնադրի ղեկավարը:

5.5. Կազմակերպության տնօրենի հետ կնքվում է պայմանագիր:

Պայմանագրով սահմանվում են կազմակերպության տնօրենի իրավունքները, պարտականությունները, պատասխանատվությունը, նրա աշխատանքի վարձատրման պայմանները, պայմանագրի դադարման՝ ՀՀ աշխատանքային օրենսգրքով նախատեսված բոլոր հիմքերը և այլ դրույթներ, որոնք պայմանավորվող կողմերը անհրաժեշտ կգտնեն:

Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին, բացառությամբ օրենքով նախատեսված դեպքերի.

5.6. Կազմակերպության տնօրենն օրենքով, հիմնադրի որոշումներով, սույն կանոնադրությամբ իրեն վերապահված լիազորության սահմաններում ղեկավարում է կազմակերպության գործունեությունը և կրում է պատասխանատվություն օրենքների, իրավական այլ ակտերի, հիմնադրի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

5.7. Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք` բացի գիտական, մանկավարժական և ստեղծագործական աշխատանքից:

5.8. Կազմակերպության տնօրենը լրիվ գույքային պատասխանատվություն է կրում իր մեղքով կազմակերպության և (կամ) պետության պատճառված վնասի համար:   
Նրա լիազորությունների դադարեցումը հիմք չէ պատճառած վնասը հատուցելու, պարտականություններ չկատարելու համար:

5.9. Կազմակերպության տնօրենը՝

ա) առանց լիազորագրի հանդես է գալիս կազմակերպության անունից, ներկայացնում է նրա շահերը և կնքում գործարքներ

բ) Հայաստանի Հանրապետության օրենսդրությամբ, հիմնադրի որոշումներով և սույն կանոնադրությամբ սահմանած կարգով տնօրինում է կազմակերպության գույքը, այդ թվում՝ ֆինանսական միջոցները.

գ) տալիս է կազմակերպության անունից հանդես գալու լիազորագրեր, այդ թվում վերալիազորման իրավունքով լիազորագրեր.

դ) աշխատանքի է նշանակում և աշխատանքից ազատում կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,

ե) բանկերում բացում է հաշվարկային հաշիվներ,

զ) սահմանում է կազմակերպության կառուցվածքային ստորաբաժանումների իրավասությունը.

է) սահմանված կարգով հիմնադրին է ներկայացնում կազմակերպության տարեկան ծախսերի նախահաշիվը.

ը) հաստատում է ձեռնարկատիրական գործունեության եկամուտների և ծախսերի նախահաշիվը.

թ) օրենքով և սույն կանոնադրությամբ սահմանված կարգով իր լիազորությունների սահմաններում արձակում է հրամաններ, հրահանգներ,

տալիս կատարման համար պարտադիր ցուցումներ և վերահսկում դրանց կատարումը.

ժ) կազմակերպում է կազմակերպության անժամկետ ու անհատույց օգտագործման իրավունքով ամրացված շենքների նախագծային, շինարարական, վերանորոգման և այլ աշխատանքներ.

ժա) ստորագրում է ֆինանսական փաստաթղթեր.

ժբ) իրականացնում է ֆինանսական և արտադրական գործունեությանը վերաբերող այլ խնդիրներ.

ժգ) հիմնադրի հաստատմանն է ներկայացնում կազմակերպության կառուցվածքը աշխատողների թիվը, հաստատում է կազմակերպության ընդհանուր և առանձին կառուցվածքային ստորաբաժանումների կանոնակարգերը, ներքին կարգապահական և այլ կանոններ.

Ժդ) հիմնադրի համաձայնությամբ սահմանում է մրցանակներ, պարգևատրում մրցույթներում, փառատոններում և ցուցահանդեսներում հաղթած ու մրցանակային տեղեր գրաված արվեստագետներին, երաժիշտներին, դպրոցի սաներին, գեղարվեստական համույթների մասնակից անդամներին, նրանց ղեկավարներին ու ուսուցինչներին.

Ժե) իրականացնում է Հայաստանի Հանրապետության օրենսդրությանը չհակասող այլ լիազորություններ.

5.10. Կազմակերպության տնօրենը պարտավոր է չկատարել հիմնադրի՝ Հայաստանի Հանրապետության օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:

5.11. Կազմակերպության տնօրենի բացակայության դեպքում հիմնադրի գրավոր որոշման համաձայն տնօրենի լիազորություններն իրականացնում է կազմակերպության այլ անձ:

5.12. Կազմակերպության աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ աշխատանքային պայմանագրով, կազմակերպության առանձին ստորաբաժանումների ու աշխատանքային ներքին կաոնակարգերով և այլ իրավական ակտերով:

**VII. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

6.1.Կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով: Հայաստանի Հանրապետության օրենսդրությամբ սահմանված դեպքերում և կարգով:

6.2. Կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:

6.3. Կազմակերպության լուծարմամբ նրա գործունեությունը դադարում է առանց իրավունքներն ու պարտականություններն իրավահաջորդության կարգով այլ անձանց անցնելու:

6.4. Կազմակերպությունը կարող է լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:

6.5. Կազմակերպությունը դատական կարգով կարող է լուծարվել միայն օրենքով սահմանված դեպքերում և կարգով:

6.6. Կազմակերպության լուծարման դեպքում կազմակերպության պարտատերերի պահանջները բավարարելուց հետո մնացած գույքն անցնում է հիմնադրին: